يا وابور قول لى رايح علا فين

يا وابور قول لى رايح علا فين اغنيه مصريه

 كلمات 
يا وابور قول لى رايح على فين

يا وابور قول لى وسافرت منين

يا وابور قول لي

عمال تجرى قبلى وبحري

تنزل وادى تطلع كوبري

حوِد مره وبعدين دُغري

ما تقول يا وابور رايح على فين

صوتك يدوى وانت بتهوي

والبعد أليم ناره تكوي

والارض بساط وانت بتطوي

ما تقول يا وابور رايح على فين

يا وابور قول لى رايح على فين

يا وابور قول لى وسافرت منين

يا وابور قول لي

قربت غريب وبعدت قريب

وجمعت حبيب على شمل حبيب

والقرب نصيب والبعد نصيب

ما تقول يا وابور رايح على فين

ان طال الوقت على الركاب

يجرى كلامهم فى سؤال وجواب

بعد شوية يبقوا احباب

وده يعرف ده رايح على فين

أنا رحت معاك ورجعت معاك

وأنا ايه كان مقسوم لى وياك

دى كانت نظره من هنا لهناك

العين عرفت رايحين على فين

يا وابور
 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى